**Pentru cel ce din viitor mă locuiește**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*nu doar o dată m-am uitat după mine\*

am dat drumul la pumn pupa soarelui pusă amanet

cântărește minuțios strălucirea

cât merge la export ce a pus deoparte pentru uzul propriu

tot mai greu atârnă zilele când am uitat să zâmbesc

sau am ieșit cu promoroacă din flăcări

dedal a terminat de construit labirintul fără culoare

inventarul odată predat nu mai am protecție

broaștele întoarse spre sud nu închid ermetic vidul pe dinafară

ușile te încarcerează în tine

un singur gând șuieră rebel să evadez oricum numai să evadez

exteriorul să nu mă înghită

aripi de ceară cândva izbeau văzduhuri

dureros topeau universuri în sângele meu inocent

în totul pulsam

lunecam oricărei îmbrățișări

nimic nu reușea să m-agațe de margini

ai crezut că noaptea o să-mi dovedească ușor

că te poți pierde

chiar de regăsit în piroane semnezi înțelegeri târzii

nu mai exist

doar tăcerea miroase a busuioc

amintire a...